PTG มั่นใจกำไรทั้งปีดีกว่าปีก่อนหลังค่าการตลาดปรับดีขึ้น-ปริมาณขายโต
PTG มั่นใจกำไรทั้งปีดีกว่าปีก่อนหลังค่าการตลาดปรับดีขึ้น-ปริมาณขายโต
30 พ.ค. 2559

นายพิทักษ์ รัชกิจประการ ประธานเจ้าหน้าที่บริหาร และกรรมการผู้จัดการใหญ่ บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า บริษัทฯมั่นใจกำไรสุทธิปีนี้ดีกว่าปีก่อนที่ทำได้ 650.72  ล้านบาท และมีอัตรากำไรสุทธิเฉลี่ยทั้งปีใกล้เคียงไตรมาส 1/59 ที่ 2.16% เนื่องจากในปีนี้ค่าการตลาดปรับตัวดีขึ้น หลังปริมาณการขายเพิ่มขึ้นแต่ค่าใช้จ่ายยังคงที่
ทั้งนี้ บริษัทฯยังคงเป้าหมายปริมาณการขายจะเติบโตไม่ต่ำกว่า 30-40% จากปีก่อนมีปริมาณการขายอยู่ที่ 2,237 ล้านลิตร เนื่องจากราคาขายปลีกน้ำมันในประเทศยังอยู่ในระดับต่ำ และสาขาที่เพิ่มขึ้น รวมไปถึงความเชื่อถือในแบรนด์ของบริษัทฯมีมากขึ้นด้วย ทำให้ปริมาณการขายในปีนี้ยังมีแนวโน้มการเติบโตอย่างต่อเนื่อง
โดยปีนี้บริษัทฯยังงบลงทุนทั้งปีที่ 4,500 ล้านบาท ใช้ในการขยายสถานีบริน้ำมันการทั้งหมด 300 แห่ง และสถานีบริการก๊าซปิโตรเลียมเหลว (LPG) 50 แห่ง รวมถึงการขยายสถานีบริการในเขตกรุงเทพฯและปริมณฑลอีก 25-30 แห่ง
ทังนี้ บริษัทฯตั้งเป้าสัดส่วนกำไรจากธุรกิจ non-oil เพิ่มขึ้นเป็น 10-15% ภายในระยะเวลา 5 ปี (59-63) 
ทั้งนี้ คาดว่าจะได้เห็นความชัดเจนโครงการลงทุนในโรงไฟฟ้าขยะ กำลังการผลิตไม่เกิน 5 เมกะวัตต์ ร่วมกับพันธมิตในพื้นที่ภาคใต้ ภายในช่วงปลายไตรมาส 2 หรือต้นไตรมาส 3 ปีนี้ ซึ่งพันธมิตรที่จะเข้าร่วมลงทุนนั้นมีใบอนุญาตขายไฟฟ้า (PPA) อยู่ในมือแล้ว โดยมูลค่าโครงการอยู่ที่ราว 700 ล้านบาท ซึ่งบริษัทฯจะลงทุนตามสัดส่วนการถือหุ้นที่ราว 250 ล้านบาท
สำหรับ แนวโน้มผลประกอบการในช่วงไตรมาส 2/59 ว่า ปริมาณการขายจะเติบโตไม่ต่ำกว่า 30% เมื่อเทียบกับช่วงเดียวกันปีก่อน และเพิ่มขึ้นจากไตรมาสแรกของปีนี้ด้วย โดยเป็นการเพิ่มขึ้นจากราคาน้ำมันที่ยังอยู่ในระดับต่ำ ยอดสมาชิกบัตร MAX Card ที่เพิ่มขึ้นต่อเนื่อง สถานีบริการที่เพิ่มขึ้น รวมไปถึงควมเชื่อถือต่อแบรนด์ PT ที่เพิ่มขึ้นอย่างต่อเนื่องด้วย